Somalu nżamm arrestat wara li wieġeb li mhux ħati li pprova joqtol żewġ irġiel Sudaniżi. Abdirahman Ahmed ta’ 49 sena caħad li ta b’sikkina liż-żewġ irġiel waqt ġlieda l-Ġimgħa filgħaxija f’residenza fi Triq id-Duluri l-Ħamrun. Iż-żewġ vittmi marru l-għassa tal-Ħamrun fil-10 p.m. bi ħwejjiġhom mimlijin demm u l-pulizija sejħu l-għajnuna medika. Ma saritx talba għall-ħelsien mill-arrest.